नई दिल्ली। मुकेश अंबानी दुनिया के पहले सौ अरबपतियों में चालीस अरब के साथ 19वें नंबर के दौलतमंद हैं। भारत में मुकेश अंबानी के अलावा अज़ीम प्रेमजी(58), लक्ष्मी मित्तल(62) और शिव नाडर(98) नम्बर पर हैं। फ़ोर्ब्स पत्रिका की ओर से जारी अरबपतियों की सूची में पहले सौ अरबपतियों में चीन के तेरह दौलतमंद हैं। इनमें से मा हुआटेंग 45.3 अरब डॉलर के साथ 17वें स्थान पर हैं, जबकि जैक मा 39अरब डॉलर के साथ बीसवें स्थान पर हैं। इस सूची में अमेरिका के जेफ़ बूजोस 112अरब डॉलर के साथ के सबसे धनी व्यक्ति हैं। जबकि बिल गेट्स (90अरब डॉलर), वारेन बफ़ेट (72अरब डॉलर) तथा मार्क जुकरबर्ग (71अरब डॉलर) क्रमशः दूसरे, तीसरे और पांचवें स्थान पर हैं।